Spisak igrača Real Madrida CF
Real Madrid CF je španski nogometni klub sa sjedištem u Madridu. Jedan je od osnivača La Lige te jedan od tri kluba koji nikad nije ispao iz lige. Također, Real Madrid se takmičio u brojnim internacionalnim takmičenjima te po uspješnosti spada u sami vrh evropskog i svjetskog klupskog nogometa. Raúl drži rekord sa najviše nastupa odigravši 741 utakmicu u periodu 1994-2010, ispred Casillasa, koji je odigrao 725 utakmica za Real u periodu od 1999. do 2015. godine. Manuel Sanchís Hontiyuelo je treći sa 711 nastupa (1983-2001). Cristiano Ronaldo je najbolji strijelac svih vremena sa 450 postignutih golova. Cristiano Ronaldo drži rekord sa najviše postignutih golova u jednoj sezoni; 61 gol u svim takmičenjima u sezoni 2011/12, kao i rekord sa 48 postignutih golova u ligi u sezoni 2014-15. Drugi na listi strijelaca je Raúl sa 323 postignuta gola, te Alfredo Di Stéfano sa 305 golova. Na spisku ispod se nalaze nogometaši koji su igrali za Real Madrid i koji su odigrali najmanje 100 utakmica u svim zvaničnim takmičenjima za klub. Međutim, neki igrači koji su igrali manje utakmica su također uključeni kao legendarni igrači kluba.